ddrg/super_eurlex huggingface dataset:
The term ”population” is an umbrella term now used to describe issues relating to demography and reproductive and sexual health and rights. This can include issues such as contraception, abortion, safe motherhood, early child care, gender-based and sexual violence, and sexually transmitted diseases (STDs), including HIV/AIDS. ”Population” issues relate to men, women, adolescents and children.
—

Karibia on erityisluonteinen matkailukohde, joten se tuskin on kenenkään suora kilpailija Euroopan markkinoilla. Voidaan myös olla melko varmoja sen suhteen, että matkailun kysyntä kasvaa edelleen, sillä se on kasvanut yhtäjaksoisesti pitkällä aikavälillä huolimatta viimeaikaisesta ailahtelusta. Näissä olosuhteissa ei pitäisi olla syytä huolestua matkailumarkkinoiden uusien kilpailijoiden aiheuttamista kielteisistä vaikutuksista. Niiden läsnäolo luultavimmin kattaa vain kysynnän kasvun ja kannustaa eurooppalaisia matkakohteita parantamaan tarjontansa laatua kilpailuhenkisillä markkinoilla.
FI Euroopan unionin virallinen lehti CE 33/143

(2004/C 33 E/141)

KIRJALLINEN KYSYMYS P-1609/03

esittäjä(t): Claude Moraes (PSE) komissiolle

(7. toukokuuta 2003)

Aihe: Ihmiskauppaa käsittelevä asiantuntijaryhmä

Voiko komissio antaa yksityiskohtaista tietoa sen alaisuuteen kuuluvan ihmiskauppaa käsittelevän asiantuntijaryhmän tarkoituksesta ja toimivallasta?

António Vitorinon komission puolesta antama vastaus

(3. kesäkuuta 2003)

Komissio on tehnyt 25. maaliskuuta 2003 päätöksen 2003/209/EY ”ihmiskauppaa käsittelevän asiantuntijaryhmän” nimellä tunnettavan neuvoa-antavan ryhmän perustamisesta (1).

Asiantuntijaryhmä on tärkeä osa Brysselin julistuksen toteuttamista. Julistus on Brysselissä 18.—20. syyskuuta 2002 pidetyn eurooppalaisen konferenssin ”Ihmiskaupan ehkäiseminen ja torjunta — 2000-luvun globaali haaste” tulos. Brysselin julistuksessa on liitteenä suosituksia, standardeja ja parhaita toimintatapoja. Asiantuntijaryhmä osallistuu merkittävällä tavalla ihmiskaupan ehkäisemisen ja torjunnan kehittämiseen. Päätöksen 2 artiklan mukaan komissio voi kuulla asiantuntijaryhmää missä tahansa ihmiskauppaan liittyvissä kysymyksissä. Erityisesti asiantuntijaryhmä antaa 9 kuukauden kuluessa perustamisestaan Brysselin julistuksessa esitettyjen suositusten perusteella selvityksen, jonka avulla komissio voi esittää konkreettisia ehdotuksia EU:n tasolla, esimerkiksi toimintasuunnitelman tai tiedonannon.

Asiantuntijaryhmässä on 20 jäsentä. Komissio nimittää jäsenet EU:n jäsenvaltioiden ja ehdokasmaiden hallitusten sekä hallitustenvälisten, kansainvälisten ja valtiosta riippumattomien järjestöjen ehdotusten perusteella laadittavan luettelon pohjalta. Komissio julkaisee luettelon asiantuntijaryhmän jäsenistä Euroopan unionin virallisessa lehdessä.

Komission päätöksen 5 artiklan mukaan asiantuntijaryhmän jäsenet eivät saa työstään palkkiota. Matkakustannukset korvataan neuvoa-antavia komiteoita (A-07031) koskevien sääntöjen mukaan. Vuosittain tarvittaneen neljä asiantuntijaryhmän täysistuntoa ja neljä työryhmäkokousta (komission päätöksen 6 artiklan mukaan tilapäiset työryhmätkin ovat mahdollisia). Kokoontumisten määrää saatetaan joutua harkitsemaan uudelleen talousarviovaatimusten ja asiantuntijaryhmän oman näkemyksen mukaan, sitten kun ryhmä on muodostettu.

(1) EUVL L 79, 26.3.2003.
FI Euroopan unionin virallinen lehti CE 33/147

(2004/C 33 E/145)

KIRJALLINEN KYSYMYS E-1625/03

esittäjä(t): Caroline Jackson (PPE-DE) komissiolle

(13. toukokuuta 2003)

Aihe: Muna-alan erityisaseman tunnustaminen kolmansista valtioista tapahtuvan tuonnin vuoksi

Euroopan unionin munateollisuutta säätelee elintarviketurvallisuutta sekä eläinten hyvinvointia koskeva lisälainsäädäntö. Onko komissio yhtä mieltä siitä, että muna-ala täytyisi tunnustaa herkäksi alaksi kolmansista valtioista tapahtuvan tuonnin vuoksi?

Franz Fischlerin komission puolesta antama vastaus

(27. kesäkuuta 2003)

Munien tuotannon erityistapauksessa munivien kanojen suojelun vähimmäisvaatimuksista 19. heinäkuuta 1999 annetun neuvoston direktiivin 1999/74/EY (1) 10 artiklan mukaisesti on laadittava ulkopuolinen tutkimus munivien kanojen hyvinvointia koskevan yhteisön lainsäädännön sosiaalis-taloudellisista seurauksista kolmansissa maissa. Tutkimustuloksista on apua muna-alan herkkyyttä määriteltäessä.

Komissio on lisäksi vahvistanut Maailman kauppajärjestön (WTO) kanssa käytävissä maatalousneuvotteluissa, miten tärkeää on, ettei kaupan vapautuminen vaaranna pyrkimyksiä parantaa eläinten hyvinvointia. Näin ollen ehdotetaan, että ne korvaukset, joilla on tarkoitus kattaa eläinten hyvinvointiin liittyvissä normeissa edellytetyt lisäkustannukset, jätetään pois alennussitoumuksista (”vihreästä laatikosta”) silloin, kun voidaan todistaa, että kyseiset kustannukset johtuvat suoraan tiukempien vaatimusten vahvistamisesta eivätkä ne häiritse kauppaa tai häiritsevät sitä mahdollisimman vähän.

(1) EYVL L 203, 3.8.1999.
1.

Onko komissio tietoinen siitä, että seuraavien kahden laajentumisen jälkeen Euroopan unionin väestössä on ainakin kolme tai neljä miljoonaa romania ja että suurin osa heistä on keskittynyt taloudellisesti heikoimmille alueille, joissa työttömyys on korkea ja tulot henkeä kohti matalat?
—

14 on nimitetty yksikönpäälliköksi, ja näistä — 6 on nimitetty yksikönpäälliköksi samaan palkkaluokkaan — 3 on nimitetty yksikönpäälliköksi ylempään palkkaluokkaan (A3) — 5, jotka jo aiemmin olivat yksikönpäälliköltä, on siirretty ylempään palkkaluokkaan (A3).
2.

Komissio haluaa muistuttaa, että EY on antanut työntekijöiden edustajille tiedottamista ja heidän kuulemistaan koskevista menettelyistä useita direktiivejä, joita voidaan ehkä soveltaa yritysten sulkemis-tilanteisiin. Tällaisia direktiivejä ovat esimerkiksi työntekijöiden joukkovähentämistä koskevan jäsenvaltioiden lainsäädännön lähentämisestä 20 päivänä heinäkuuta 1998 annettu neuvoston direktiivi 98/59/EY (3), eurooppalaisen yritysneuvoston perustamisesta tai työntekijöiden tiedottamis- ja kuulemismenettelyn käyttöönottamisesta yhteisönlaajuisissa yrityksissä tai yritysryhmissä 22 päivänä syyskuuta 1994 annettu neuvoston direktiivi 94/45/EY (4) ja työntekijöille tiedottamista ja heidän kuulemistaan koskevista yleisistä puitteista Euroopan yhteisössä 11 päivänä maaliskuuta 2002 annettu parlamentin ja neuvoston direktiivi 2002/14/EY (5). Kaksi ensin mainittua direktiiviä on jo saatettu osaksi jäsenvaltioiden kansallisia lainsäädäntöjärjestelmiä. Näin ollen on jäsenvaltioiden toimivaltaisten viranomaisten ja tuomioistuinten asia arvioida, onko kyseisiä direktiivejä sovellettu moitteettomasti ja tehokkaasti yksittäisiin tapauksiin. Viimeisenä mainittu direktiivi on saatettava osaksi jäsenvaltioiden kansallista lainsäädäntöä vasta 23. maaliskuuta 2005 mennessä.
FI Euroopan unionin virallinen lehti CE 88/654

(2004/C 88 E/0671)

KIRJALLINEN KYSYMYS E-3880/03

esittäjä(t): Emmanouil Bakopoulos (GUE/NGL) komissiolle

(16. joulukuuta 2003)

Aihe: Lemmikkieläinpassi

Euroopan komissio on ilmoittanut lemmikkieläinpassin tulevan voimaan heinäkuussa 2004. Passi toimii lemmikkieläimen terveystodistuksena, ja se tarjoaa omistajalle mahdollisuuden kuljettaa lemmikkiään mukanaan vapaasti kaikkialla Euroopan unionissa Yhdistynyttä kuningaskuntaa, Irlantia ja Ruotsia lukuun ottamatta. Tähän mennessä omistaja on kuitenkin Euroopan unionissa matkustaessaan joutunut esittämään voimassa olevan todistuksen vesikauhurokotuksesta, joka joka tapauksessa kirjataan eläimen terveystodistukseen.

Kysyn näin ollen komissiolta, mikä lemmikkieläinten kuljettamisessa Euroopan unionin sisällä itse asiassa muuttuu?

David Byrnen komission puolesta antama vastaus

(26. tammikuuta 2004)

Lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annettua Euroopan parlamentin ja neuvoston asetusta (EY) N:o 998/2003 (1) sovelletaan 3 päivästä heinäkuuta 2003 lähtien. Vastaavasti sovelletaan samasta päivämäärästä lähtien komission päätöstä niiden todistusten malleista, joiden on oltava eläinten mukana asetuksen 17 artiklan 2 kohdan mukaisesti.

Kotieläiminä pidettyjen lihansyöjien kuljetuksia koskevat ehdot vahvistetaan siis asetuksella (EY) N:o 998/2003. Yleissääntönä edellytetään voimassa olevaa raivotautirokotusta kuljetettaessa eläimiä jäsenvaltiosta toiseen — lukuun ottamatta Irlantia, Ruotsia ja Yhdistynyttä kuningaskuntaa.

Todistuksen (lemmikkieläinpassin) tavoitteena on saada aikaan unionin tasolla yksi vakiomuotoinen eläinlääkintäasiakirja, joka helpottaa unionin alueella kuljetettavien kissojen, koirien ja frettien mahdollisia tarkastuksia. Tarkoituksena on korvata jäsenvaltioiden nykyisin käyttämät erilaiset asiakirjat, jotka ovat aiheuttaneet monenlaisia kielellisiä hankaluuksia ja joita erimuotoisina on ollut vaikeaa käyttää kuljetuksissa unionin alueella.

Eläinlääkärit voivat täyttää todistukset eläimen kuljetuksen mukaan. Kyseessä on eurooppalainen eläinlääkintäasiakirja, joka seuraa eläintä koko sen elinkaaren ajan ja johon voidaan merkitä kaikki eläimen terveydentilaan liittyvät tapahtumat.

Lemmikkieläinpassi otetaan käyttöön myös Irlantiin, Ruotsiin ja Yhdistyneeseen kuningaskuntaan tapahtuvien kuljetusten yhteydessä. Näihin kolmeen jäsenvaltioon viiden vuoden aikana sovellettavia erityissäännöksiä vastaavat kohdat on sen vuoksi täytettävä.

(1) EUVL L 146, 13.6.2003.
1.

Mihin toimiin Euroopan unioni on myöntänyt Saarlandin osavaltiolle tukea tammikuun 1997 ja joulukuun 2002 välisenä aikana? Kuinka paljon tukea on myönnetty: a) Euroopan sosiaalirahastosta b) tutkimuksen viidennestä puiteohjelmasta c) Euroopan aluekehitysrahastosta d) Euroopan unionin ympäristö- ja energia-alan ohjelmista e) Euroopan maatalouden ohjaus- ja tukirahastosta — ohjausosastosta ja tukiosastosta f) muista Euroopan unionin ohjelmista?
—

Väite, että Rainbow-puolueen kokousta olisi lykätty sen pitämisestä aiheutuvien riskien tai Kreikan viranomaisten riittämättömän toiminnan vuoksi on siis perusteeton. On myös syytä muistaa, että aikaisemmin Rainbow-puolue on järjestänyt kokouksia ja mielenosoituksia ilman minkäänlaisia vaikeuksia Florinan kaupungissa.
FI Euroopan unionin virallinen lehti CE 78/295

(2004/C 78 E/0297)

KIRJALLINEN KYSYMYS E-3530/03

esittäjä(t): Claude Moraes (PSE) komissiolle

(28. marraskuuta 2003)

Aihe: Vanhusten ja vammaisten terveys ja turvallisuus

Minulle on kerrottu, että hotellien kylpyhuoneissa ei ole juurikaan tehty järjestelyjä vanhusten ja vammaisen terveyden ja turvallisuuden varmistamiseksi.

Eräs äänestäjäni on esimerkiksi kertonut kyynärpään korkeudella olevien tukikaiteiden tarpeellisuudesta.

Voiko komissio kertoa, mihin toimiin on mahdollisesti ryhdytty vanhusten ja vammaisten terveyden ja turvallisuuden varmistamiseksi julkisissa tiloissa koko EU:ssa?

Anna Diamantopouloun komission puolesta antama vastaus

(16. tammikuuta 2004)

Ensisijainen vastuu julkisen rakennetun ympäristön saavutettavuudesta kuuluu jäsenvaltioille, ja useimmat saavutettavuutta koskevat toimet hoidetaankin kansallisella tasolla. Euroopan unioni voi kuitenkin toimia muutosvoimana rohkaisten ja patistaen jäsenvaltioiden viranomaisia tarttumaan uusiin mahdollisuuksiin.

Tästä syystä komissio on asettanut etusijalle julkisen rakennetun ympäristön saavutettavuuden parantamisen tiedonannossaan ”Yhtäläiset mahdollisuudet vammaisille: eurooppalainen toimintasuunnitelma” (1), hyväksytty 30. lokakuuta 2003.

Komissio sitoutuu muun muassa edistämään kaikkien tarpeet huomioon ottavaa suunnittelua (Design for All -periaate), jonka yleisenä päämääränä ovat esteettömät käyttömahdollisuudet ja joka ottaa huomioon terveyteen ja turvallisuuteen liittyvät näkökohdat. Muut toteutettavat toimet liittyvät riittäväntasoisten eurooppalaisten standardien laatimiseen kaikilla rakennettuun ympäristöön liittyvillä aloilla, kuten kaavoituksessa, suunnittelussa, rakentamisessa ja rakennusten käytössä sekä vammaisten evakuointiin liittyvissä menettelyissä. Lisäksi tarkistetaan rakennusalan tuotteita koskevan jäsenvaltioiden lainsäädännön lähentämisestä 21. joulukuuta 1988 annetussa neuvoston direktiivissä 89/106/ETY (2) säädettyjä olennaisia vaatimuksia sisällyttämällä niihin säännöksiä saavutettavuudesta kaikkien kannalta.

Tämän lisäksi komissio perusti äskettäin asiantuntijaryhmän käsittelemään saavutettavuuden eri puolia jäsenvaltioissa. Ryhmän raportti, ”2010: A Europe Accessible for All” (2010: Kaikkien saavutettavissa oleva Eurooppa), on julkaistu, ja se on saatavana seuraavalta komission verkkosivustolta: (http://europa.eu.int/ comm/employment_social/index/final_report_ega_en.pdf).

(1) KOM(2003) 650 lopullinen.

(2) EYVL L 40, 11.2.1989.
FI Euroopan unionin virallinen lehti CE 84/71

(2004/C 84 E/0076)

KIRJALLINEN KYSYMYS E-3599/03

esittäjä(t): Armando Cossutta (GUE/NGL) komissiolle

(5. joulukuuta 2003)

Aihe: Maksullinen Internet

Yksi Italian suurimmista Internet-palvelujen tarjoajista on muuttanut Internet- ja sähköpostipalvelunsa maksullisiksi 11. marraskuuta 2003 lähtien. Nykyään kaikki, jotka käyttävät kyseisen Internet-palvelujen tarjoajan palveluja ja jotka haluavat käyttää niitä jatkossakin, joutuvat maksamaan lähes 30 euron vuosimaksun.

Edellä mainittu tapaus on huolestuttava merkki Internet-palvelujen tarjoajien suunnanmuutoksesta. Suuntauksena on verkon yksityistäminen, mikä on vastoin Lissabonin Eurooppa-neuvoston hyväksymää ohjelmaa. Lisäksi käyttäjät ovat joutuneet huomaamaan, että uusi järjestelmä on otettu käyttöön, vasta silloin, kun heiltä estetään pääsy omiin tietoihinsa ja vaaditaan maksua palveluista ilman, että Internet-palvelujen tarjoaja olisi selkeästi ilmoittanut asiasta etukäteen.

1. Mihin toimiin komissio aikoo ryhtyä taatakseen unionin kansalaisille vapaan pääsyn Internetiin?

2. Katsooko komissio, että kyseessä olevan italialaisen Internet-palvelujen tarjoajan edellä mainitussa toimintatavassa on selvästi kyse väärinkäytöksestä, joka kohdistuu kansalaisiin, jotka ovat luottavaisina valinneet kyseisen yrityksen palvelut omien yksityisien tietoliikenneyhteyksiensä hoitamiseen?

3. Katsooko komissio, että kyseinen toimintatapa on ristiriidassa tietoon perustuvan yhteiskunnan luomista koskevien Lissabonin Eurooppa-neuvoston ehdotusten kanssa?

Erkki Liikasen komission puolesta antama vastaus

(21. tammikuuta 2004)

1. Komissio katsoo, että tehokas ja esteetön pääsy uusiin sähköisiin viestintäpalveluihin, Internet-palvelut mukaan luettuna, voidaan parhaiten saavuttaa luomalla tällaisille palveluille avoimet ja kilpailukykyiset markkinat. Tämä oli yksi tärkeä syy siihen, että viime vuonna annettiin sähköistä viestintää ja palveluita koskeva yhteinen sääntelypaketti, jota tällä hetkellä pannaan täytäntöön jäsenvaltioissa.

2. Suuri osa Internetiä ja etenkin sen sisältö ja palvelut ovat yksityisten investointien tulosta. Ei ole kohtuutonta, että yksityiset yritykset pyrkivät saamaan tuottoa näistä investoinneista, kuten ne tekisivät minkä tahansa muun investoinnin kohdalla. Internet on antanut joukolle kaupallisia ja ei-kaupallisia malleja mahdollisuuden toimia rinnakkain. Joihinkin malleihin liittyy kuluttajien suorittama suora maksu, ja toiset taas rahoitetaan mainoksilla. Ei ole epätavallista, että palveluntarjoajat muuttavat hintojaan ja ehtojaan, ja tähän voi sisältyä maksun vaatiminen tietystä palvelusta. Jos palveluntarjoajat kuitenkin käyttäisivät asemaansa väärin, esimerkiksi muuttamalla ehtoja ilman asianmukaista varoitusta, asiassa voitaisiin ottaa yhteyttä esimerkiksi paikallisiin kuluttajansuojaviranomaisiin.
FI Euroopan unionin virallinen lehti CE 78/707

(2004/C 78 E/0756)

KIRJALLINEN KYSYMYS P-1237/03

esittäjä(t): Diana Wallis (ELDR) komissiolle

(26. maaliskuuta 2003)

Aihe: ETA-sopimus EU:n laajentumisesta

Voiko komissio vahvistaa Euroopan parlamentin kuulemisaikataulun kysymyksessä, joka koskee Euroopan unionin laajenemisesta ehdokasvaltioiden kanssa tehtävän ETA-sopimuksen solmimista ja ratifiointia?

Chris Pattenin komission puolesta antama vastaus

(25. huhtikuuta 2003)

Unionin laajentuessa on laajennettava myös Euroopan talousalueesta (ETA) tehtyä sopimusta, jolla sisämarkkinat laajenivat Norjaan, Islantiin ja Liechtensteiniin. Tästä asiasta on neuvoteltava kyseisten kolmen ETAan kuuluvien Euroopan vapaakauppaliiton (EFTA) maan kanssa. Koska ETA-sopimus on sekasopimus, yleisten asioiden neuvosto myönsi komissiolle 9. joulukuuta 2002 valtuudet neuvotella sopimuksesta yhteisön ja nykyisten jäsenvaltioiden puolesta. Neuvottelut aloitettiin 9. tammikuuta 2003.

Vaikeassa neuvotteluprosessissa on saavutettu paljon tuloksia viime viikkoina, ja joukko erittäin tasapainoisesti muotoiltuja sopimuksen osia on jo saatu valmiiksi, minkä komissio uskoo nopeuttavan neuvottelujen päättämistä. Komissio on esitellyt Euroopan parlamentille neuvotteluja koskevia näkökantojaan useaan otteeseen.

Komissio toivoo, että ETA-/EFTA-maiden ja liittyvien valtioiden kanssa käytävät ETA-sopimuksen laajentamista koskevat neuvottelut saadaan päätökseen lähiaikoina. ETA-sopimuksen laajentamista koskeva luonnos toimitetaan neuvottelujen päätyttyä Euroopan parlamentille. ETAn laajentamissopimus ja Euroopan unioniin liittymisestä tehty sopimus ratifioidaan todennäköisesti yhtä aikaa. Euroopan parlamentti antaa EY:n perustamissopimuksen 300 artiklan 3 kohdan toisen alakohdan mukaisesti puoltavan lausuntonsa, koska ETA-sopimus kuuluu perustamissopimuksen 310 artiklan mukaisiin yhteisön tekemiin sopimuksiin.
FI Euroopan unionin virallinen lehti CE 88/65

(2004/C 88 E/0071)

KIRJALLINEN KYSYMYS E-2086/03

esittäjä(t): Glenys Kinnock (PSE) komissiolle

(24. kesäkuuta 2003)

Aihe: Kristittyjen tilanne Egyptissä

Onko komissio tietoinen Egyptin kristittyyn vähemmistöön kohdistuvista vainoista? Tiedotusvälineet ovat raportoineet, että erityisesti islaminuskosta kristinuskoon kääntyneiden uskonnon vaihtoa ei ole suostuttu kirjaamaan passeihin ja näin ollen he eivät voi jättää maata.

Aikooko komissio vaikuttaa tilanteeseen, jotta Egyptin kristityillä olisi uskonnonharjoittamisen vapaus?

Christopher Pattenin komission puolesta antama vastaus

(9. heinäkuuta 2003)

Komissio on tietoinen ongelmista, joita Egyptin suurella kristittyjen yhteisöllä on. Se on käynyt näistä ongelmista neuvotteluita koptisen kirkon jäsenten kanssa useaan otteeseen ja on myös tarkkaan seurannut tapauksia, joissa väkivaltaa on kohdistettu kristittyihin.

Komissio seuraa kristinuskoon kääntymistä ja liikkumisvapauteen liittyvää kysymystä Kairon valtuuskuntansa avulla. Se on saanut alustavaa tietoa siitä, että uskontoon liittyvää tietoa ei kirjata passeihin. Henkilöllisyystodistuksiin tosin sama ei välttämättä päde.

Egyptin hallitus on sitoutunut noudattamaan ihmisoikeuksiin ja demokratiaan liittyviä perusperiaatteita osana Barcelonan prosessia. Tämä käy ilmi ratifioitavana olevan assosiaatiosopimuksen tekstistä. Ihmisoikeuksiin liittyviä kysymyksiä, myös uskonnonvapautta, käsitellään Egyptin ja unionin välillä käytävässä poliittisessa vuoropuhelussa, jossa komissio on täysivaltaisesti mukana. Ihmisoikeuksista keskusteltiin myös 16. ja 17. kesäkuuta 2003 pidetyssä unionin ja Egyptin ministerikokouksessa.
FI Euroopan unionin virallinen lehti CE 78/335

(2004/C 78 E/0353)

KIRJALLINEN KYSYMYS P-3911/03

esittäjä(t): María Valenciano Martínez-Orozco (PSE) komissiolle

(11. joulukuuta 2003)

Aihe: Urheiluliitot ja alaikäisten syrjintä Espanjassa

Yhdistyneiden Kansakuntien lapsen oikeuksia koskevan yleissopimuksen 2 artiklassa määrätään, että lasta on suojeltava kaikenlaiselta syrjinnältä, joka perustuu hänen vanhempiensa tai muiden perheenjäsentensä asemaan tai toimintaan. Sopimuksen 31 artiklassa tunnustetaan lapsen oikeus yhtäläisiin mahdollisuuksiin osallistua kaikkiin kulttuuri-, virkistys- ja vapaa-ajantoimintoihin.

Euroopan unionin perusoikeuskirjan 24 artiklassa vahvistetaan, että lapsella on oikeus hänen hyvinvoinnilleen välttämättömään suojeluun ja huolenpitoon.

Myös Euroopan unionin tulevan perustuslain I osaston 3 artiklan 4 kohdassa vahvistetaan, että lasten oikeuksien suojelu on yksi Euroopan unionin tavoitteista.

Espanjassa on paljon kouluiässä olevia maahanmuuttajaperheiden lapsia. Urheilu voi edistää merkittävästi näiden lasten kotoutumista Espanjan yhteiskuntaan. Hallinnolliset esteet ja urheiluliittojen kielteinen asennoituminen laittomasti maassa oleskelevia tai oleskelulupaa odottavia perheitä kohtaan rajoittavat kuitenkin merkittävästi näiden lasten pääsyä urheiluliigoihin.

Ulkomaalaisten lasten syrjintä Espanjan urheiluliitoissa loukkaa vakavasti lasten perusoikeuksia. Mitä mieltä komissio on asiasta?

Viviane Redingin komission puolesta antama vastaus

(16. tammikuuta 2004)

Komissio on täysin tietoinen arvoisan parlamentin jäsenen esiin tuomista vaikeuksista, jotka koskevat ulkomaalaisten nuorten osallistumista tiettyjen liittojen järjestämään urheilutoimintaan Espanjassa mutta myös joissakin muissa jäsenvaltioissa.

Tietyt parlamentin jäsenen esiin tuomista seikoista kuuluvat yhteisön oikeuden soveltamisalaan. Näin ollen komissio tutkii parhaillaan urheiluliittojen sääntöjä kaikissa jäsenvaltioissa varmistaakseen, että niissä noudatetaan syrjimättömyyden periaatetta. Vaikuttaa todella siltä, että säännöissä on merkittäviä eroja ja että viranomaisten liitoille antama tehtävä on hyvin erilainen eri jäsenvaltioissa. On kuitenkin syytä korostaa, että maahantuloa ja maassa oleskelua koskevista edellytyksistä annetun yhteisön lainsäädännön (pitkään oleskelleiden kolmansien maiden kansalaisten asemasta 25. marraskuuta 2003 annettu direktiivi) tarkoituksena on myöntää tasavertainen kohtelu tavaroiden ja palvelujen saamisessa EU:ssa laillisesti oleskeleville kolmansien maiden kansalaisille. Tätä tasavertaista kohtelua ei voida soveltaa EU:ssa laittomasti oleskeleviin ulkomaalaisiin.

Tutkittuaan asian komissio ottaa kantaa mahdollisiin jatkotoimiin, jos se toteaa, että tietyissä jäsenvaltioissa ilmenee yhteisön oikeuden ja perusoikeuskirjan vastaista syrjintää, johon parlamentin jäsen viittaa.
FI Euroopan unionin virallinen lehti CE 88/620

(2004/C 88 E/0639)

KIRJALLINEN KYSYMYS E-1902/03

esittäjä(t): Lord Inglewood (PPE-DE) komissiolle

(11. kesäkuuta 2003)

Aihe: Arvonlisävero ja Euroopan taidemarkkinat

Hyväksyykö komissio Euroopan taidesäätiön (European Fine Art Foundation) vuonna 2003 julkaiseman tutkimuksen ”Arvonlisävero ja Euroopan taidemarkkinat” johtopäätökset? Jollei, niin miksi ei? Aikooko se tehdä ehdotuksen yhtenäisestä rekisteröintijärjestelmästä, kuten tutkimuksessa ehdotettiin?

Frits Bolkesteinin komission puolesta antama vastaus

(14. heinäkuuta 2003)

Arvonlisäveroa ja Euroopan taidemarkkinoita koskeva tutkimus otetaan laajemmin esille taidekauppiaille tarkoitetussa yksityiskohtaisessa oppaassa, jossa selvitetään jäsenvaltioiden asettamia arvonlisäveroon liittyviä velvoitteita Komissio kiittää Euroopan taidesäätiötä aloitteen tekemisestä tämän tiedon keräämisessä ja julkaisemisessa.

Euroopan taidesäätiön tutkimuksessa viitatun sähköisesti suoritettavista palveluista annetun direktiivin (1) jälkeen komissio on täysin sitoutunut niin sanottuun keskitettyyn palvelupisteeseen. Tämä käsite tarkoittaa, että kauppiaat voisivat suoriutua verovelvollisuuksistaan siinä jäsenvaltiossa, johon he ovat sijoittautuneet. Näin ollen komissio on käynnistänyt suuren tutkimuksen velvoitteista, joita kauppaa omassa ja muissa jäsenvaltioissa harjoittavien verovelvollisten on noudatettava. Tämän tutkimuksen tuloksia käsitellään paraikaa julkisesti Internetissä Your voice in Europe -sivustolla (2). Komissio ottaa käsittelyssä esiin nousevat kommentit huomioon luonnostellessaan vuodeksi 2004 suunniteltua ehdotusta, joka koskee velvollisuuksien, myös rekisteröintivelvollisuuksien, yksinkertaistamista.

(1) Direktiivin 77/388/ETY muuttamisesta ja väliaikaisesta muuttamisesta radio- ja televisiolähetyspalveluihin ja tiettyihin sähköisesti suoritettaviin palveluihin sovellettavien arvonlisäverojäriestelyjen osalta 7 päivänä toukokuuta 2002 annettu neuvoston direktiivi 2002/38/EY, EYVL L 128, 15.5.2002.

(2) http://europa.eu.int/yourvoice/consultations/index_en.htm